17. ΝΟΜΟΣ υπ’ αριθ. 1275 της 23/24 Αυγ. 1982 (ΦΕΚ Α΄ 100) Αύξηση των συντάξεων ΤΕΒΕ, ΤΑΕ, ΤΣΑ και Ταμείου Ασφαλίσεως Επιχειρηματιών Κινηματογράφου. Άρθρ.1.-1.Από την 1η Ιαν. 1981 τα ποσά των συντάξεων που κατέβαλε το Ταμείο Ασφαλίσεως Επαγγελματιών και Βιοτεχνών της Ελλάδος την 31.12.80 αυξάνονται κατά ποσοστό 30% και από την ίδια ημερομηνία τα κατώτατα όρια συντάξεων ορίζονται σε 6.000 δραχμές για τις συντάξεις γήρατος και αναπηρίας και σε 5.300 δραχμές για τις συντάξεις λόγω θανάτου. 2.Για την κάλυψη των δαπανών που προκαλούνται από την ανωτέρω αναπροσαρμογή των συντάξεων προβλέπεται δαπάνη ποσού 1.800.000.000 από τον Κρατικό Προϋπολογισμό του 1981 για εφάπαξ οικονομική ενίσχυση του ΤΕΒΕ. Άρθρ.2.-1.Από την 1η Ιαν. 1982 οι συντάξεις που καταβάλλει το Ταμείο Ασφαλίσεως Επαγγελματιών και Βιοτεχνών της Ελλάδος αυξάνονται κατά ποσοστό 25%. 2.Επίσης αυξάνονται αναδρομικά από την 1η Ιαν. 1982 οι συντάξεις που καταβάλλει το Ταμείο Ασφαλίσεως Εμπόρων και το Ταμείο Ασφαλίσεως Επιχειρηματιών Κινηματογράφου κατά ποσοστό 20%. 3.Στην ίδια ημερομηνία ανατρέχει η αύξηση των συντάξεων του Ταμείου Συντάξεων Αυτοκινητιστών που προβλέπει η παρ. 3 του άρθρ. 39 του Π.Δ. 669.1981 (ΦΕΚ 169/1981). 4.Από την 1η Ιαν. 1982 καμία από τις συντάξεις που καταβάλλουν τα Ταμεία αυτά δεν μπορεί να είναι κατώτερη του ποσού των 9.000 δραχμών για τις συντάξεις γήρατος ή αναπηρίας και του ποσού των 7.950 για τις συντάξεις λόγω θανάτου. 5.Η μηνιαία σύνταξη που καταβάλλεται στρογγυλοποιείται σε ακέραιες δεκάδες δραχμών, ποσά μέχρι και πέντε δραχμών παραλείπονται ενώ ποσά ανώτερα των πέντε δραχμών λογίζονται ως ακέραια δεκάδα. Άρθρ.3.-1.Αναστέλλεται για τα έτη 1981 και 1982 η λειτουργία των διατάξεων της παρ. 1 και 2 του άρθρ. 8 του Νόμ. 1027/1980 «περί τροποποιήσεως και συμπληρώσεως της περί ΤΕΒΕ νομοθεσίας και άλλων τινών διατάξεων». 2.Επίσης αναστέλλονται για το έτος 1982 οι διατάξεις της παρ. 1 του άρθρ. 108 του Π.Δ. 668/1981 «περί εγκρίσεως του Καταστατικού του Ταμείου Ασφαλίσεως Εμπόρων» (ΦΕΚ 167/1981). 3.(Καταργήθηκε από την παρ. 3 άρθρ. 33 Νόμ. 1902/1990, ΦΕΚ Α΄ 138, Τόμ. 15Β(1), σελ.18,31). 4.Κάθε διάταξη με αντίθετο περιεχόμενον στις προηγούμενες διατάξεις καταργείται. Άρθρ.4.-(Αντικαθίσταται η παρ. 2 άρθρ. 7 Νόμ. 1027/80 ανωτ. σελ. 180,19). Άρθρ.5.-1.(Αντικαθίσταται το πρώτο εδάφιο περίπτ. γ  άρθρ. 48 Π.Δ. 669/81 τόμ. 39Δ, σελ. 1390,238). 2.(Παρατίθεται στο τόμ. 39Δ σελ. 1390,238). Άρθρ.6.-(Προστίθεται εδάφιο στο τέλος του πρώτου εδαφίου παρ. 1 άρθρ. 10 Νόμ. 403/1976 τόμ. 39, σελ. 274,163). Άρθρ.7.-(Αντικαθίσταται το άρθρ. 30 Νόμ. 1027/1980 τόμ. 15Β 1  σελ. 18,0056). Άρθρ.8.-Η ισχύς του νόμου τούτου, όπου δεν ορίζεται διαφορετικά, αρχίζει από την πρώτη του επόμενου μήνα από τη δημοσίευσή του στην Εφημερίδα της Κυβερνήσεως. 